Case ID: 1070030
Sentence 33: İşdə olan Azərbaycan Respublikası Müdafiə Nazirliyi tərəfindən iddiaçıya ünvanlanmış 07.01.2020-ci il tarixli, 12/48 nömrəli imtina məktubunda qeyd edilmişdir ki, 
“Azərbaycan Respublikası Müdafiə nazirinin 23.04.1995-ci il tarixli, 0371 nömrəli əmri ilə “Hərbi xidmət haqqında” Azərbaycan Respublikası Qanununun 18-ci maddəsinin “e” bəndi (hərbi qulluqçunun şərəfini ləkələyən xətalar törətdiyinə görə) müvafiq olaraq Siz “kiçik leytenant” hərbi rütbəsindən məhrum edilməyiniz səbəbindən, təəssüf ki, hərbi qulluqçu kimi əlilliyə görə əmək pensiyası hüququna malik deyilsiniz.” Göründüyü kimi Azərbaycan Respublikası Müdafiə Nazirinin 23.04.1995-ci il tarixli, 0371 nömrəli əmri ilə motoatıcı briqada (703 nömrəli h/h) motoatıcı taborun rabitə tağımı komandiri-rabitə rəisi kiçik leytenant İddiaçı tutduğu vəzifədən azad edilmiş və zabit hərbi rütbəsindən məhrum etməklə Azərbaycan Respublikası Silahlı Qüvvələrinin zabit heyətinin siyahısından çıxarılmışdır.